**Referat af lokalrådsmøde mandag d. 5. september 2016**

**Til stede**:

Knud, Annette, Søren, Hanne, Grete, Jette, Jens, Michael og Christian.

**Ordstyrer:**

Søren.

**Referent:**

Christian.

**Formanden – siden sidst:**

Knud orienterede indledningsvist om Roskilde Festivalen, hvor der synes at være en generel trend med lavere lydniveau og færre klager i år. En del af det lavere lydniveau kan skyldes vindretningen i festivalperioden, hvor det i år primært blæste fra sydlig retning.

Sommerfesten i Vor Frue IF gik godt, men der var desværre ikke så mange deltagere og arbejdet med afholdelse af festen var fordelt mellem ganske få personer. En af festens positive indslag var, at Gaderummet, der hjælper med oprydning af festivalpladsen var med i rundboldturneringen.

**Lokalrådenes dag:**

Anette, Grete og Jens havde deltaget på Lokalrådenes dag, og kunne berette om, at der primært havde været tale om general information fra kommunen omkring lokale tiltag. Det var i den forbindelse, at vi blev opmærksomme på den nye skiltningsplan og hastighedsbegrænsning for Vor Frue og Kamptrup, hvor hastigheden i byerne bliver nedsat fra 50 km/t til 40 km/t. På strækningerne mellem byskiltene og Køgevej i begge ender af Vor Frue nedsættes hastigheden fra 80 km/t til 60 km/t. Christian er kommet med forslag til input vedr. hastighedsbegrænsning på 30 km/t på Elmelygårdsvej (der som udgangspunkt ikke er med i kommunens oplæg), hvilket Anette er gået videre med.

Derudover kunne kommunen på dagen meddele, at man arbejder på en afdækning af mobildækningen i lokalområdet.

**Udvalget for sikker trafik:**

Anette informerede mere om skiltningsplanen/hastighedsbegrænsningen i Vor Frue og Kamtrup.

Udover sænkning af hastigheden bliver der i Vor Frue etableret en ny indsnævring mellem Ærøvej og Øvejen. Søren gjorde opmærksom på behovet for belysning ved tunnelen ved Køgevej mellem Vor Frue og Tjæreby.

**Aktivitetsbanen:**

Den trænger allerede til vedligeholdelse, hvilket er meddelt til kommunen, der dog ikke vender retur med svar.

Såfremt kommunen ikke svarer eller udbedrer forholdene, foreslår Knud at vi prøver at aktivere Gaderummet (de hjemløse, der hjælper med oprydning efter festivalen).

**Festivaludvalget:**

Knud og Michael har modtager 9 input/henvendelser, som de vil gå videre med overfor festivalen.

Der har i år kun været ganske få klager over støj – formentlig delvist pga. vindretningen. Der er derimod store udfordringer vedr. infrastrukturen og trafikafviklingen under festivalen.

Michael oplyste, at der har været henkastet en voldsom mængde brugte lattergaspatroner i festivalsperioden.

**Folder om Vor Frue og omegn og arrangementer i lokalområdet:**

Jette, Søren og Knud mødes med henblik på opstart af arbejdet med folderen.

**Bordet rundt**

Knud (Formand og Vor Frue IF):

Er i dialog med borgmesteren om den tilgroede byggetomt bag ved bordellet. Såfremt bordellet bliver kondemneret, kan der laves indkørsel den vej ind til evt. nye boliger, såfremt der på et tidspunkt gives tilladelse til at bygge.

Christian (Spiloppen):

Har aftalt et møde med festivalen, hvor årets festival skal evalueres i forhold til Spiloppen.

Der var desværre flere personer, der igen i år trængte ind på Spiloppens område i dagene inden og under festivalen. Fra Spiloppens side ønskes øget patruljering og evt. at festivalen donerer et nyt højere hegn de steder, hvor der endnu ikke er monteret 180 cm. hegn om området.

En anden mulighed (som allerede har været oppe at vende) er at vejvagternes vagtcentral flyttes fra den nuværende placering i en privat have ned til parkeringspladsen foran Samlingsstedet.

Endelig arbejder bestyrelsen for Spiloppen pt. en del med at klarlægge det eksakte antal børn, der ønsker plads i institutionen, idet det ser ud til at der er fuld belægning på alle stuer og et stigende antal børn på venteliste. Søren bad på skolebestyrelsens vegne om at blive holdt informeret, idet børnetallet i Spiloppen har stor betydning for skolen.

Søren (Skolen):

Den nye 0. klasse, der lige er startet, har kun 9 elever. Det samlede antal elever på skolen er 88. De to tal i kombination medfører, at kommunens embedsværk har foreslået skolen lukket som led i budgetforhandlingerne, men stormen er nu reddet af igen.

Der er kommet ny skoleleder, som er kommet rigtig godt i gang.

Skolens faglige test ligget højt.

Grete (Kamstrup bylaug):

Arbejdet med den nye cykelsti mellem Vor Frue og Kamstrup er nu påbegyndt. Der mangler dog at blive lagt det øverste slidlag, før den er færdig.

Der arbejdes på privat initiativ på etablering af et aktivitetsområde ved gadekæret.

Jens (Tjæreby)

I forbindelse med omfartsvejen rundt om Tjæreby er lufthavnen nu langt om længe gået med til at afgive jord, hvilket har været en af de sidste knaster, der skulle ryddes af vejen, inden anlægsarbejdet kan påbegyndes.

Jette:

Der er ønsker om flere busafgange om aftenen, men det ser ud til at være op ad bakke at få det gennemført.

Ref. Slut/Christian